বর্তমান সরকার ক্ষমতায় আসার পরে চাঁদপুর জেলায় নদীবন্দর করা হবে ঘোষণা দেয়া হয়। সেই আলোকে ২০১৮ সালের ৮৫ দশমিক ২৬৫৪ একর তীর ভূমির বিআইডব্লিউটিএ’র কাছে হস্তান্তরের লক্ষ্যে চাঁদপুর জেলার অতিরিক্ত জেলা প্রশাসককে আহ্বায়ক করে ছয় সদস্য বিশিষ্ট একটি সার্ভে টিম গঠন করা হয়। কমিটি একটি স্কের্চ ম্যাপসহ রিপোর্ট /প্রতিবেদন পেশ করবে। তৎপ্রেক্ষিত চাঁদপুর জেলা বন্দরের ফোরশোর হস্তান্তরের প্রয়োজনীয় ব্যবস্থা গ্রহণ করবে। কক্সবাজার জেলা কস্তরাঘাট নদী বন্দরে তীরভ‚মি বিআইডব্লিউটিএ অনুক‚লে হস্তান্তর। সরকারি অগ্রগতি প্রতিবেদনে বলা হয়, ১৯০৮ সালে এসআরও-৩০ আইন ২০১০ দ্বারা সরকার কর্তৃক গেজেট নোটিফিকেশনের মাধ্যমে কক্সবাজার কস্তরাঘাট নামে একটি নতুন নদীবন্দর ঘোষণা করে। কক্সবাজার কস্তরাঘাট নদীবন্দরের ফোরশোর ভূমি যৌথ জরিপের মাধ্যমে হস্তান্তরের লক্ষ্যে সহকারী কমিশনার ভূমি সদর কক্সবাজার ও সহকারী কমিশনার (ভূমি) মহেশখালী ও বিআইডব্লিউটিএ’র সমন্বয় দুইটি উপ-কমিটি গঠন করা হয়। কক্সবাজার নদীবন্দরের তীর ভূমি বিআইডব্লিউটিএ’র অনুক‚লে হস্তান্তরের নিমিত্তে পুনঃ যৌথ জরিপের অংশ হিসেবে মাঠজরিপ সম্পন্ন করা হয়েছে এবং টেবিলওয়ার্ক এবং অন্যান্য কার্যক্রম রয়েছে। এ ছাড়া অগ্রগতি প্রতিবেদনে প্রকল্পের কাজ ৯০ শতাংশ শেষ হয়েছে। তারপর জেলা প্রশাসক জমি দিতে চাইছেন না। টেকনাফ নদীবন্দরে অগ্রগতি প্রতিবেদনে বলা হয়, উপক‚লীয় এলাকার জনসাধারণ ও দেশি-বিদেশি পর্যটকদের যাতায়াত সুবিধা বৃদ্ধিসহ টেকনাফ সেন্টমার্টিন নৌপথ নৌযান চলাচলে নিরাপদ নিশ্চিত করার লক্ষ্যে ২০১৬ সালে সরকার টেকনাফ নদীবন্দরের নামে প্রজ্ঞাপন জারি করে এবং নদীবন্দরের সংরক্ষক নিয়ুক্ত করা হয় বিআইডব্লিউটিএকে। কিন্তু এখনো কক্সবাজার জেলা প্রশাসকের কার্যালয়ে থেকে জমি অধিগ্রহণের কাগজপত্র বুঝিয়ে দেয়া হয়নি। উল্টো জমি অধিগ্রহণের নামে হয়রানি করা হচ্ছে।